CELEX: C2005/296/68
Language: lt
Date: 2005-11-26 00:00:00
Title: Byla T-356/05  2005 m. rugsėjo 19 d.  pareikštas ieškinys byloje  Zelenkovà prieš Europos Parlamentą

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/32
            
         2005 m. rugsėjo 19 d. pareikštas ieškinys byloje Zelenkovà prieš Europos Parlamentą
   
   (Byla T-356/05)
   (2005/C 296/68)
   Proceso kalba: anglų
   Šalys
   
      Ieškovė: Martina Zelenkovà (Briuselis, Belgija), atstovaujama advokatų G. Vandersanden, L. Levi, C. Ronzi
   
      Atsakovas: Europos Parlamentas
   Ieškovės reikalavimai
   
               —
            
            
               Patenkinti ieškovės reikalavimus, t. y. panaikinti 2004 m. lapkričio 16 d. Paskyrimų tarnybos (Parlamento) sprendime dėl priėmimo į darbą, kuris įsigaliojo nuo 2004 m. gruodžio 1 d., numatytą ieškovės paskyrimą į A* kategorijos 5 lygį suteikiant 2 pakopą ir įpareigoti atkurti visas teises, kurios jai priklausytų pagal nuostatas dėl teisėto ir normalaus įdarbinimo, t.y. nuo 2004 m. gruodžio 1 d. teisėto ir normalaus praskyrimo į ankstesnį LA8 lygį arba pagal Pareigūnų tarnybos nuostatų XIII priedo 1-11 straipsnius jį atitinkantį lygį (A*7 su atitinkama pakopa pagal iki 2004 m. gegužės 1 d. galiojusias taisykles);
            
         
               —
            
            
               Priteisti: a) nuostolius kartu su delspinigiais kaip kompensaciją už ieškovės patirtą žalą karjerai, ir b) kitus nuostolius, atsiradusius pritaikius 2004 m. gegužės 1 d. įsigaliojusią Pareigūnų tarnybos statuto XIII priedo 21 straipsnio pereinamojo laikotarpio nuostatą, sumokant teisėtą ir normalų atlyginimą arba, remiantis vienodo užmokesčio principu, įpareigoti sumažinti pensijų įmokų dydį. Šios sumos vėliau turės būti tinkamai perskaičiuotos, o šiuo metu laikinai ex aequo et bono prašoma nustatyti minimalią 5 000 EUR per metus dydžio sumą;
            
         
               —
            
            
               priteisti iš Europos Parlamento bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė, pareigūnė, paskirta po Pareigūnų tarnybos nuostatų įsigaliojimo 2004 m. gegužės 1 d. bet iš rezervo sąrašo, sudaryto pasibaigus konkursui, kuris vyko iki nurodytos datos, ginčija Parlamento sprendimą ją pagal naujus nuostatus paskirti į A*5 lygį. Ji nurodo tuos pačius prašymus ir motyvus kaip ir ieškovai byloje T-58/05. (1)
   
   
      (1)  OL C 93, 2005 4 16, p. 38